Rīgas TTT (1958—1991)
Rīgas TTT bija Latvijas sieviešu basketbola klubs, kas pastāvēja no 1958. līdz 1991. gadam. Tas tika dibināts kā basketbola klubs "Daugava". Kopumā Rīgas TTT izcīnīja 21 PSRS čempionāta zelta medaļu komplektu, kā arī 18 reizes ir uzvarēja Eiropas čempionvienību kausa izcīņā (pielīdzināma mūsdienu FIBA Eirolīgai). Kluba sastāvā spēlēja leģendārā Uļjana Semjonova, kā arī daudzas citas slavenas basketbolistes. Par TTT dibināšanas dienu tiek uzskatīts 1958. gada 5. novembris, kad Tramvaju un trolejbusu tresta (no kā arī cēlusies abreviatūra TTT) krāsotavas 2. stāvā tika atklāta sporta zāle, kur vēlāk trenējās klubs.